রাঘব চট্টোপাধ্যায়

রাঘব চট্টোপাধ্যায় একজন ভারতীয় বাঙালি গায়ক ও সুরকার। তিনি বাংলা আধুনিক গান, রবীন্দ্রসঙ্গীত, নজরুলগীতি প্রভৃতি গেয়ে থাকেন। তিনি চলচ্চিত্রে নেপথ্য সঙ্গীতশিল্পী হিসেবেও কাজ করেছেন। তিনি সা রে গা মা পা বাংলা ২০২৪-এর একজন বিচারক। রাঘব চট্টোপাধ্যায়ের জন্ম ভারতের পশ্চিমবঙ্গ রাজ্যের নৈহাটির একটি বাঙালি পরিবারে। তিনি খুব ছোটবেলা থেকেই সঙ্গীতের প্রতি আকর্ষিত হন এবং নয় বছর বয়স থেকেই গিটার বাজাতে শুরু করেন। তার মা শীলা চট্টোপাধ্যায় এবং মামারা ধ্রুপদী সঙ্গীতশিল্পী ছিলেন। তার মা তাকে প্রাথমিক হিন্দুস্তানি সঙ্গীতের শিক্ষা দেন এবং ধ্রুপদী সঙ্গীতের প্রতি তার আকর্ষণ জাগিয়ে তোলেন। এরপর তিনি বিষ্ণুপুর ঘরানার ডক্টর অমিয়রঞ্জন বন্দোপাধ্যায়ের কাছে সঙ্গীত শিক্ষা করেন। তারপর আরো সাত বছর সঙ্গীত রিসার্চ একাদেমিতে পণ্ডিত অজয় চক্রবর্তীর কাছে পাতিয়ালা ঘরানার ধ্রুপদী সঙ্গীতের শিক্ষা নেন। এরপরে তিনি উস্তাদ রশিদ খানের কাছে তার হিন্দুস্তানি সঙ্গীতের শিক্ষা চালিয়ে যেতে থাকেন। রাঘব চট্টোপাধ্যায় ১৯৯৬ খ্রিষ্টাব্দে এইচএমভি-এফএম আয়োজিত গোল্ডেন ট্যালেন্ট সার্চ প্রতিযোগিতায় প্রথম স্থান লাভ করেন। তিনি সঙ্গীত রিসার্চ একাদেমির স্কলারশিপও পান। এরপর থেকেই তিনি চলচ্চিত্র, টিভি সিরিয়াল এবং বিজ্ঞাপনের জন্য গাইতে শুরু করেন। তার প্রথম দিকের চলচ্চিত্রগুলির মধ্যে ছিল মায়ার বন্ধন, এই টুকু ভালোবাসা। টিভি সিরিয়ালের মধ্যে ছিল কাঁটা তারের বেড়া, পাঁচতারা, এক চিলতে রোদ্দুর প্রভৃতি। তিনি জনপ্রিয় টিভি চ্যানেল যেমন ই-টিভি, আলফা, তারা ও আকাশ বাংলা চ্যানেলে বিজ্ঞাপনের জন্য গান গেয়েছেন। তিনি ২০০২ খ্রিষ্টাব্দে হিন্দি দেবদাস চলচ্চিত্রে গান গেয়েছিলেন। রাঘব চট্টোপাধ্যায়ের প্রথম বাংলা ক্যাসেট অ্যালবাম ছিল 'ভোরের আলো'। তার প্রথম হিন্দি একক অ্যালবাম 'রিস্তা' কসমিক মিউজিক থেকে প্রকাশিত হয়। "গানের কথা সত্যি করে রাঘবের ঘরে এল চাঁদ! জন্মদিনে কোন উপহার পেলেন গায়ক?"। Hindustantimes Bangla। ২০২৪-০১-২৫। সংগ্রহের তারিখ ২০২৪-১০-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বাংলা গানের জগৎ আজও বড় অনিশ্চিত"। Eisamay। সংগ্রহের তারিখ ২০২৪-১০-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "এখন অনেক বেসুরো শিল্পীর গানও বাজারে হিট: রাঘব"। anandabazar.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sa Re Ga Ma Pa set to have eight judges this season; Abir Chatterjee returns as the host"। The Times of India। ২০২৪-০৫-১৬। আইএসএসএন 0971-8257। সংগ্রহের তারিখ ২০২৪-১০-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bharat, E. T. V. (২০২৪-০৯-০৫)। "বাবা রিয়েলিটি শোয়ের বিচারক, মেয়েরা সেই মঞ্চে পা বাড়াতে নারাজ, কেন? খোলসা করলেন রাঘব - Raghab Chatterjee"। ETV Bharat News। সংগ্রহের তারিখ ২০২৪-১০-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Raghab Chatterjee celebrates 20 years of his musical journey in the industry"। The Times of India। ২০১৯-০৮-১৭। আইএসএসএন 0971-8257। সংগ্রহের তারিখ ২০২৪-১০-০৭।  "বীথি ওয়েবসাইটে রাঘব চট্টোপাধ্যায়"।  "ওয়াশিংটন বাংলা রেডিও ওয়েবসাইটে রাঘব চট্টোপাধ্যায়"। ২২ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৮।  ইন্টারনেট মুভি ডেটাবেজে রাঘব চট্টোপাধ্যায় (ইংরেজি) রাঘব চট্টোপাধ্যায়ের ব্যক্তিগত ওয়েবসাইট ওয়েব্যাক মেশিনে আর্কাইভকৃত ৩১ জানুয়ারি ২০১৮ তারিখে সারেগামা সাইটে রাঘব চট্টোপাধ্যায় গানা ডট কমে রাঘব চট্টোপাধ্যায়ের গান সাভন সাইটে রাঘব চট্টোপাধ্যায়ের গান অ্যাপল মিউজিকে রাঘব চট্টোপাধ্যায় আশা অডিও সাইটে রাঘব চট্টোপাধ্যায় গুগুল প্লে সাইটে রাঘব চট্টোপাধ্যায়[স্থায়ীভাবে অকার্যকর সংযোগ]